****

**MEDLEMSINFO FOR BORNHOLMSKE DRAGONER OG**

**STØTTEFORENINGEN BORNHOLMSKE DRAGONER**

**1. KVT. 2018**

**Velkommen til medlemsinfo**

Det er besluttet i de 2 bestyrelser, at der hvert kvartal vil blive udsendt en medlemsinfo til alle medlemmer, så du kan følge lidt med i, hvad der rører sig i foreningerne.

Årsagen til dette tiltag er, at bestyrelserne ikke afholder så mange møder i løbet af året, og denne medlemsinfo, vil derfor kunne give relevant info, og ønsker du yderligere info, så læs mere på vores Hjemmeside [www.Bornholmske-Dragoner.dk](http://www.Bornholmske-Dragoner.dk)

**Bornholmske Dragoner (BD)**

Der er nyligt afholdt 3. ordinære generalforsamling samt Dragonfest, 13.01.18., hvor over 40 var mødt frem til gule ærter eller stroganoff, og det var som vanen tro en rigtig hyggelig dag.

En fotograf lagde vejen forbi, og der var en fyldig omtale i mandagens Bornholms Tidende.

Referater m.m. kan læses på Hjemmesiden, og har du spørgsmål, skal du ikke holde dig tilbage, og du kan enten ringe til mig, eller skrive en meddelelse på Hjemmesiden.

Der var rokeringer af bestyrelsesposterne ved konstitueringen – så her er den nye bestyrelse:

|  |  |  |  |
| --- | --- | --- | --- |
| Formand | J. P. Christoffersson | 40 37 34 60 | jp.stoffer.555@gmail.com  |
| Sekretær | J. P. Christoffersson | 40 37 34 60 | jp.stoffer.555@gmail.com |
| Næstformand | Per A. Nielsen | 56 49 63 74 | signeogper@gmail.com |
| Kasserer | Bjarne Hansen | 40 21 26 94 | bjarne-hansen@outlook.dk |
| Web ansvarlig | Ole Holm | 30 28 44 18 | skovtek@hotmail.com  |
| Kontakt AK | Ole Larsen | 20 18 34 92 | dbh-s4-02@mil.dk |
| Ad hoc | Eilief G. Andersen | 29 64 99 21 | sanne.eilief@gmail.com  |
| Ad hoc | Sven Holm Jensen | 61 33 49 13 | lykkensproeve@gmail.com |
|  |  |  |  |
| Suppleant | Jan Witzner Jensen | 53 29 08 72 | janwitznerjensen@gmail.com |
| Suppleant | Hans Greve Brandenborg | 53 88 21 88 | hans@greve-brandenborg.dk  |
|  |  |  |  |
| Revisor | Freddy Albæk | 56 95 19 77 | freddy.albaek@mail.dk |
| Revisor | Bent Ellevang | 21 27 27 66 | bent@ellevang.dk |

**Støtteforeningen Bornholmske Dragoner (SBD)**

Støtteforeningen har nu været aktiv i ca. 4 måneder, alle bankpapirer er på plads, der er 16 medlemmer, og det skrider langsomt men sikkert fremad.

Medlemmer i BD kan naturligvis også være medlem i SBD, så er du interesseret, kan du tilmelde dig på Hjemmesiden, men også øvrige familiemedlemmer, firmaer og virksomheder kan blive medlemmer.

Der afholdes 1. ordinære generalforsamling i Støtteforeningen onsdag den 21. marts 2018, kl. 16.00 på Almegårds Kaserne – læs mere på Hjemmesiden [www.Bornholmske-Dragoner.dk](http://www.Bornholmske-Dragoner.dk)

**M24 ”Chaffee”**

Det er koldt på Ndr. Mulebygaard i denne tid, og motorproblemerne giver nogen udfordringer.

Der har været arbejdet på højtryk for at få fremskaffet en ny motor, og lykken har foreløbig stået os bi, for torsdag den 1. februar var Per, Eilief og jeg selv i det nordlige Jylland for at klargøre demontering af 2 stk. M24 motorer på en vogn, der havde stået 15 år i en lade.

Desværre var disse 2 motorer også revnet i to cylinderforinger, og vi rejste hjem igen med uforrettet sag. Vores efterfølgende søgen efter er ”duelig” motor lykkedes heller ikke som planlagt. Per og Ole har derfor været tilbage i det jyske, lørdag 17.02.18, og de 2 motorer står nu klar på paller, og vil blive hentet af BHS Trans, og fragtet til Bornholm.

I mellemtiden er det også lykkedes, at få nogle ca. priser på en renovering af motorblok, cylindere og ventiler, og det er så det vi vil arbejde videre på.

De nye skruedage/tidspunkter er ændret, så vi får ”normal” onsdag fra 10 til 15, og så hver anden lørdag fra 10 til 15.

Ønsker du at blive en aktiv ”skruer”, skal du meddele dette til Stoffer, så du kan blive opført på ”skruelisten”, og dette **skal** vi efterleve grundet forsikringsmæssige forhold.

Der arbejdes også på at fremskaffe nogle prøver på nye bælter til M24, da bælterne også trænger til at blive udskiftet.

**Fonde**

Der er søgt 2 fonde om midler til nye bælter til M24, og den ene har desværre givet afslag, og vi venter fortsat på svar fra den anden. Ligeledes vil vi søge midler til renovering af 2 motorer.

**Omskoling**

Den teoretiske prøve for SIKPAN er gennemført med de fleste af dem der meldte sig til omskolingsprojektet – der mangler 3.

Desværre er planen for den praktiske kørsel, og praktiske prøve sat lidt på ”standby”, grundet vores motorproblemer, og vi ved ikke konkret, hvornår vi kan fortsætte.

**Fast mødelokale som Traditionsbærende Forening**

Som tidligere nævnt har vi i lang tid arbejdet på at få et fast mødelokale på AK – det har været svært – men det er nu lykkedes, og lokalet er sat lidt i stand med maling og inventar, så vi vil finde en passende lejlighed til at afholde en lille ”indflyttersammenkomst”, så vi kan starte på nogle mindre sociale arrangementer, og måske fortælle lidt ”røverhistorier”.

**Mannequindukker til M24**

Vi søger fortsat videre efter nogle mannequindukker, som skal placeres i M24, når den står på Forsvarsmuseet – og et medlem har meldt sig, til at være behjælpelig med at finde nogle ”dukker”, så har du også nogle ”forbindelser” til at skaffe disse dukker, så kontakt mig.

BORNHOLMSKE DRAGONER

 

 J. P. Christoffersson

 formand/sekretær